Vsebina
Kazalo 🔎︎

# Nastavitve projekcije

Določa nastavitve za projekcijo, npr. s katero prosojnico naj se začne, kako naj si prosojnice sledijo, vrsto predstavitve in možnosti kazalca.

Za dostop do tega ukaza ...

Izberite Projekcija – Nastavitve projekcije.

## Obseg

Določa, katere prosojnice so vključene v projekcijo.

### Vse prosojnice

Vključuje vse prosojnice iz vaše projekcije.

### Od:

Vnesite številko začetne prosojnice.

### Projekcija po meri

Zažene projekcijo po meri z zaporedjem prosojnic, kot ste ga določili v Projekcija – Projekcija po meri.

## Predstavitveni način

Izberite vrsto projekcije.

### Cel zaslon

Prosojnica je prikazana celozaslonsko.

### V oknu

Projekcija poteka v programskem oknu LibreOffice.

### Zankaj in ponovi po

Ponovno zažene projekcijo po izteku premora, ki ga navedete. Med končno in začetno prosojnico se prikaže prekinitvena prosojnica. Pritisnite ubežnico za ustavitev projekcije.

### Trajanje premora

Vnesite trajanje prekinitve, po kateri se projekcija ponovi. Če vnesete ničlo, se projekcija ponovno zažene takoj, brez prikaza prekinitvene prosojnice.

### Pokaži logotip

Prikaže logotip LibreOffice na prekinitveni prosojnici. Logotipa ni mogoče spreminjati.

## Možnosti

### Ročno menjaj prosojnice

Prosojnice se nikoli samodejno ne zamenjajo, če je izbrano to polje.

### Kazalec miške viden

Pokaže kazalec miške med projekcijo.

### Kazalec miške kot pero

Spremeni kazalec miške v pero, s katerim lahko rišete po prosojnicah med predstavitvijo.

Kar koli napišete s peresom, se ne pojavi na prosojnicah, dokler ne končate projekcije. Lastnosti peresa lahko spremenite z ukazoma Širina peresa in Spremeni barvo peresa v kontekstnem meniju projekcije v teku.

### Animacije dovoljene

Pri projekciji prikaže vse sličice animiranih datotek GIF. Če ta možnost ni izbrana, bo prikazana le prva sličica animirane datoteke GIF.

### Menjaj prosojnice s klikanjem na ozadje

Napreduje na naslednjo prosojnico, ko kliknete na ozadje prosojnice.

### Predstavitev vedno na vrhu

Okno LibreOffice ostane na vrhu med predstavitvijo. Noben drug program ne more prikazati svojega okna pred vašo predstavitvijo.

## Več zaslonov

Privzeto je prvi zaslon uporabljen za prikaz projekcije. Če je trenutno namizje prikazano na več kot enem zaslonu, lahko izberete kateri zaslon boste uporabili za celozaslonsko projekcijo. Če je trenutno namizje prikazano samo na enem zaslonu ali če sistem ne podpira dela z več zasloni, ne morete izbrati drugega zaslona.

### Predstavitveni zaslon

Izberite zaslon za celozaslonsko projekcijo.

Če sistem podpira prikaz okna čez vse zaslone, ki so na voljo, lahko izberete tudi »Vsi zasloni«. V tem primeru bo projekcija prikazana na vseh zaslonih.

Nastavitev se shrani med uporabniške nastavitve in ne v sam dokument.